Filip Janković, 8.d

Crna boja – crnom bojom nazivamo onu boju koju ti svakodnevno vidiš pred svojim očima. Crna boja je ništa – beskrajna kao svemir.

Bijela boja - bijela boja je ona boja koju vidiš kada ti puno svjetlosti ulazi u oko. Tada vidiš točkicu i to je bijela boja. Također je kao i crna beskrajna, a neki vjeruju da vodi u raj.

Plava boja – plava boja označava hladnoću, ali kada je gledamo svjetla je, bliže bijeloj nego crnoj. Plavo je nešto u daljini što ne možeš dodirnuti.

Crvena boja – crvenom bojom označavamo ljutnju i bijes, a ako ipak osjetiš nekakav lijep osjećaj, to je ljubav. Ako se opečeš, to je toplina. Sve je to crveno.

Zelena boja – zelena boja ima miris cvijeća, lijepo miriše. Zelena boja, to je priroda.

Žuta boja – veselje malo je hladnija od crvene, ali lijepa boja, boja svjetla i radosti. Ona je razigrana.

Silvije Damičević, 8.d

Crvena – je boja topline, boja vatre. Onaj ugođaj kada sjediš kraj kamina tada je u kaminu crvena boja. Crvena boja je oštra, predstavlja ljutnju i bijes, ali i lijep ugođaj. Ako si se ikada porezala i curila ti je krv, i to je bila crvena boja.

Plava – je boja neba, boja mora, boja vatre u upaljaču. Plava može predstavljati jakost, snagu, mekoću. Plava predstavlja vodu koju piješ svakodnevno i mnoge tvoje majice. Plava je i znak snijega s kojim se grudaš ili praviš snjegovića zimi.

Zelena – je boja zavisti, boja trave, boja okoliša i boja ploče po kojoj pišeš u školi. Kada legneš na travnjak i pomirišeš tlo, to je trava i zelena boja. Kada kitiš jelku za Božić i dirneš iglice i pomirišeš ih, znaj, da je to zelena.

Karla Pišonić, 8.d

Crvenu boju prepoznat ćeš po osjećaju koji nastane kada dodirneš crvenu. Osjetit ćeš jače strujanje krvi po tijelu. Tijelo će osjetiti prisutnost crvene boje zato što je tvoja krv crvena. Crvenu ćeš vidjeti kada si najviše ljut/a ili kada najviše voliš.

Žutu boju ćeš vidjeti kada Sunce pogodi tvoje ruke, lice, tijelo. Prepoznat ćeš je kada si najviše sretan/na. Uvidjet ćeš da je posvuda oko tebe. Žuta je topla.

Bijelu boju osjetit ćeš po zimi kada ti kažu da je hladno. Vidjet ćeš je kada osjetiš iskrenost. Primijetit ćeš je kada ti je svejedno.

Filip Krajinović, 8.d

Plava boja ti je poput neba, poput povjetarca.

Crvena boja ti je poput topline ljubavi koju osjetiš u srcu kada se zaljubiš.

Žuta boja ti je poput sunca ljeti kada ti je vruće ili poput pijeska koji ti prolazi kroz prste.